kardosdrur/scandi-wiki huggingface dataset:
En ulykke kommer sjældent alene

En ulykke kommer sjældent alene (originaltitel: A Series of Unfortunate Events) er navnet på en serie på 13 børnebøger af den amerikanske forfatter Daniel Handler. Bøgerne er udgivet under pseudonymet Lemony Snicket, som også er navnet på historiernes fortæller. 4 af seriens bøger er udkommet på sd

Serien foregår i et ikke tidsbestemt univers med paralleller til victoriatiden, og handler om de tre forældreløse Baudelaire-arvinger Violet, Klaus og Sunny, som må gå så grusomt meget igennem, og deres ærkefjende den onde grev Olaf. Indtil videre er syv af de tretten bøger oversat til dansk. De tre første er filmatiserede i filmen af samme navn som serien, med Jim Carrey i rollen som Grev Olaf.

Der gøres god brug af internettet og dets muligheder, så historien ikke kun begrænses til bogform, men anvender mange medier for at nå sit publikum. Der er solgt mere end en million eksemplarer af første bog.

Bøger i serien 
Den onde greve (udgivet 1999, engelsk: The Bad Beginning) er den første og mest kendte af bøgerne fra serien. Den handler om de tre søskende Violet, Klaus og Sunny Baudelaire, som mister deres forældre i en tragisk ulykke. De skal nu bo hos en fjern slægtning ved navn grev Olaf. Det viser sig hurtigt at Olaf er ligeglad med børnene og kun er ude efter deres enorme formue. Ved hjælp af et skuespillertalent og en bunke hjælpere lykkedes det ham at narre myndighederne. 
I Slangeværelset (udgivet 1999, engelsk: The Reptile Room)  er de tre Baudelaire-børn flyttet hjem til en onkel ved navn Montgomery, som arbejder med krybdyr. Olaf dukker hurtigt op igen, nu i forklædning som Montgomerys assistent. 

 I Tårepersersøen (udgivet 2000, engelsk: The Wide Window) tager børnene ud til en tante ved navn Josephine. Josephine er umiddelbart en egnet værge for børnene, men har fobi for alting. Olaf dukker op i forklædning som sømand. 

Herudover er følgende udgivet på dansk: 

 Savværket i Sorgenfuld (engelsk: The Miserable Mill)
 Kostskolen i Kummerstrup (engelsk: The Austere Academy)
 Den hemmelige elevatorskakt (engelsk:The Ersats Elevator)
 Den lede landsby (engelsk: The Vile Village)

Mens følgende bøger endnu ikke er udkommet: 

 The Hostile Hospital
 The Carnivorous Carnival
 The Slippery Slope
 The Grim Grotto
 The Penultimate Peril
 The End

Derudover er der udgivet bogen  Lemony Snicket: The Unauthorized Autobiography, som alene omhandler seriens fortæller, Lemony Snicket

Andre medier  
En ulykke kommer sjældent alene er både blevet overført til film og serie.

Film  
Lemony Snicket - En ulykke kommer sjældent alene blev filmatiseret i 2004 af Paramount Pictures og havde premiere i Danmark samme år. Filmen er baseret på de tre første bøger. 

Jim Carrey spiller grev Olaf og Jude Law lægger stemme til Lemony Snicket.

Serie
Netflix havde den 13. januar 2017 premiere på serien A Series of Unfortunate Events, der er baseret på bogserien. Den første sæson er baseret på de fire første bøger. Hver bog er lavet til to episoder i serien.

Neil Patrick Harris spiller grev Olaf og Patrick Warburton spiller Lemony Snicket.

Børnebøger
Fantasy
Montgomery (flertydig)

Montgomery kan henvise til flere artikler:

Steder 
 Montgomery – hovedstad i staten Alabama, USA
 Montgomery (Wales) – by i Powys, Wales, mest kendt for Montgomery Castle
 Montgomery County – navn på flere amter i USA
 Sainte-Foy-de-Montgommery – kommune i Basse-Normandie, Frankrig

Personer 
 Bernard Law Montgomery (1887-1976) – britisk officer, berømt for sin indsats under 2. verdenskrig
 David Montgomery (1948-) – britisk avisredaktør og medieinvestor
 Lucy Maud Montgomery (1874-1942) – canadisk forfatterinde, kendt for romanerne om Anne fra Grønnebakken
 Richard Montgomery (1736-1775) – irsk-amerikansk officer, berømt for sin indsats under den amerikanske uafhængighedskrig
 Robert Montgomery (1904-1981) – amerikansk skuespiller og instruktør
 Tim Montgomery (1975-) – amerikansk atlet, tidligere olympisk mester, verdensmester og verdensrekordholder på 100 meter
 William Fetherstone Montgomery (1797-1859) – irsk fødselslæge, opdagede de Montgomery'ske kirtler
Rønne Theater

Rønne Theater er en teaterbygning, der blev opført i 1823. Det ligger på hjørnet af Theaterstræde og Østergade i Rønne på Bornholm.

Rønne Theater er det ældste fungerende teater i Danmark, der ligger på dets oprindelige sted og stadig bruges som teater.

Bygningen blev fredet i 1938. Det er spillested for Bornholms Teater (egnsteater), amatørscener og opera- og revyforestillinger.

"Rønne Theaters Venner" har støttet ombygninger, stole i cafeen, og lyd- og ventilationsanlæg i salen. Indgangen er flyttet fra Theaterstræde til Østergade.

Teatret har ca. 25.000 besøgende om året.
Antallet af besøgende er øget, efter at Rønne Theater om sommeren lægger scene til en holbergforestilling. I 2015 var det succesen Jeppe på Bjerget; i 2016 var det Den politiske Kandestøber.

Galleri

Referencer

Eksterne henvisninger 

 
 Information om bygningens fredede status

Theater
Etableret i 1823
Fredede teatre i Danmark
Fredede bygninger, konstruktioner og anlæg i Bornholms Regionskommune
Bindingsværksbygninger i Danmark
Theater
Revel (Haute-Garonne)

Revel er en fransk kommune og bysamfund beliggende i Haute-Garonne, ca. 54 km øst for Toulouse i det sydvestlige Frankrig.

Kilder og henvisninger 

Byer i Haute-Garonne
Tour de France-byer
Revel

Revel har flere betydninger:

 Revel, Haute-Garonne – fransk kommune beliggende i Haute-Garonne.E
 Revel, Isère – Isère-kommune, beliggende i det sydøstlige Frankrig.
Papillon

Papillon (fransk: sommerfugl, natsværmer) kan henvise til flere artikler:
 Papillon (bog) – autobiografisk roman af Henri Charrière (1969)
 Papillon (film fra 1973) – amerikansk film baseret på Charrières bog (1973)
 Papillon (film fra 2017) – amerikansk film baseret på Charrières bog (2017)
 Papillon (hund) – hunderace af spanieltypen

Se også 
 Papillion - en by i Nebraska
Brian Molko

Brian Molko (født 10. december 1972) er vokalist og guitarist i bandet Placebo. Han er kendt for sin androgyne fremtoning, samt sine ærlige sangtekster der bl.a omhandler hans eget stofmisbrug. Han mener, at stoffer er en del af ungdomskulturen og at prøve at ignorere det, og lade som om det ikke er en del af vores samfund, er dumt. Han er biseksuel, men har dog stiftet en familie og er blevet far. I sine yngre dage var han kendt for sin fremtoning og åbenhed om seksualitet og stofmisbrug.

Opvækst og skolegang 
Hans far er amerikaner og hans mor er skotte, så da Brian Molko var ung flyttede familien meget, bl.a rundt i Skotland, Libanon og Luxembourg.
Brian Molko har refereret til en kort periode tilbragt i moderens hjemby Dundee, Skotland, som stedet/tiden hvor han voksede op. Hans far ønskede, at han skulle blive en bankmand, og familien var ikke venligt indstillet over for en kunstnerisk karriere. Brian gik i European School of Luxembourg, men måtte forlade skolen pga. mobning og gik senere på American International School of Luxembourg. Senere studerede han drama på Goldsmith College i London.

Referencer

Eksterne henvisninger 

Guitarister fra Storbritannien
Briter i 1900-tallet
Briter i 2000-tallet
Getaway

Getaway eller The Getaway (engelsk: "flugt") kan henvise til flere artikler:

 The Getaway (roman) – roman af Jim Thompson fra 1959 (dansk titel: Vild flugt)
 The Getaway (film fra 1972) – en amerikansk film fra 1972, baseret på Thompsons roman
 The Getaway (film fra 1994) – amerikansk film fra 1994, baseret på Thompsons roman
 Getaway (film fra 2013) – en film fra 2013 med Ethan Hawke og Selena Gomez
 Getaway (Texas) – en sang af musikgruppen Texas
 The Getaway (album) – et musikalbum af Chris de Burgh fra 1982
 The Getaway (spil) – et britisk videospil fra 2002
Frederikshavn Sejlklub

Frederikshavn Sejlklub er en sejlklub fra Frederikshavn.

Foreningen blev stiftet 15. august 1888 og regnes blandt de 10 ældste i landet.

Eksterne henvisninger 
 Frederikshavn Sejlklubs hjemmeside 

Sejlklub
Sejlklubber i Danmark
Etableret i 1888
Great Balsam Mountains

Great Balsam Mountains eller bare Balsam Mountains er en bjergkæde i den vestlige del af North Carolina, USA. Lokalt kaldes bjergene ofte bare "The Balsams". Det meste af kæden ligger i Haywood County.

Bjergkæden er en udløber af Blue Ridge Mountains, som igen er en del af Appalacherne. Det højeste punkt i bjergkæden er Richland Balsam med en højde på 1.954 meter over havets overflade.

Blue Ridge Parkway løber gennem hele bjergkæden og når sit højeste punkt ved Richland Balsam hvor vejen når op i 1.845 meter.

Geografi 
Hele bjergkæden er 34 km lang og 29 km bred. Den mest berømte tinde i kæden er Cold Mountain (1.838 meter), kendt fra Charles Fraziers roman af samme navn fra 1997 og filmatiseringen af romanen (da: Tilbage til Cold Mountain) fra 2003. Ud over denne tinde tæller kæden flere andre over 1.800 meter:

 Richland Balsam (1.954 m)
 Black Balsam Knob (1.894 m)
 Mount Hardy (1.865 m)
 Reinhart Knob (1.853 m)
 Grassy Cove Knob (1.841 m)
 Tennent Mountain (1.841 m)
 Shining Rock (1.841 m) 
 Sam Knob (1.838 m)

Balsam Gap er et pas, der går mellem Great Balsam Mountains og en anden bjergkæde Plott Balsam Range. Blue Ridge Parkway passerer gennem passet. 

I bjergkæden finder man mange arter af gran, fx frasergran og rødgran. Desuden er store dele af kæden dækket af krat af rododendron (især Catawba-Rododendron), Rhododendron calendulaceum (intet dansk navn) og Bredbladet Kalmia.

Eksterne links 
 Om Great Balsams fra MountainZone

North Carolina
Bjerge i USA
Kvalifikation til VM i fodbold 2010, CAF

Kvalifikation til VM i fodbold 2010, CAF er den afrikanske del af kvalifikationen til VM i fodbold 2010 og fandt sted i 2008 og 2009 og foregik i tre runder. 53 medlemmer af CAF var tilmeldt til kvalifikationen, og turneringen fungerede samtidig som kvalifikation til African Cup of Nations 2010 i Angola. Derfor deltog også  i kvalifikationen, skønt landet som VM-slutrundevært var sikret en plads i slutrunden. På samme måde deltog  i kvalifikationsturneringen trods deres ACN-værtskab, da holdet havde chancen for at kvalificere sig til VM-slutrunden.

Første runde 
I første runde var de ti lavest placerede afrikanske lande på FIFA's verdensrangliste pr. juli 2007, som blev sammensat parvis efter lodtrækning med henblik på at spille to playoff-kampe. Derefter trak to af landene sig imidlertid (Sao Tome og Principe samt Centralafrikanske Republik), og derfor gik de to højest placerede lande (Swaziland og Seychellerne) direkte videre til anden runde, og de resterende seks lande blev på ny sammensat i tre playoff-kampe ved lodtrækning. Resultatet af kampene blev (vinderne fremhævet):

  –  (samlet resultat: 10-2)
  –  (samlet resultat: 1-0)
  –  (samlet resultat: 1-0)

Anden runde 

Anden runde foregik som gruppespil bestående af tolv grupper med fire hold i hver, hvor vinderen af hver gruppe kvalificerede sig til tredje runde sammen med de otte bedste toere. Lodtrækningen til grupperne var baseret på seedninger. Resultatet af anden runde ses herunder (lande kvalificeret til tredje runde er fremhævet med gult).

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Gruppe 8

Gruppe 9

Gruppe 10

Gruppe 11

Gruppe 12

Tredje runde 

De 20 hold, som gik videre fra anden runde blev inddelt i fem grupper med fire hold. Vinderne af de fem grupper kvalificerede sig til VM-slutrunden i Sydafrika.

Gruppe A

Gruppe B

Gruppe C

Gruppe D

Gruppe E 

VM i fodbold 2010
Plott Balsam Range

Plott Balsam Range er en bjergkæde i den vestlige del af North Carolina, USA. Bjergkæden er en del af Blue Ridge Mountains, som igen er en del af Appalacherne. Det højeste punkt i bjergkæden er Waterrock Knob med en højde på 1.918 meter over havets overflade.

Kæden har navn efter familien Plott, hvis stamfader, Johannes Plott kom til North Carolina fra Tyskland i slutningen af det 18. århundrede. Familien boede på gårde langs foden af bjergkæden, hvor de blandt andet drev jagt på vildsvin. Til det formål benyttede de hunderacen Plott Hound, der også er opkaldt efter familien. 

Bjergkæden strækker sig fra byen Sylva i Tuckasegee River dalen mod nordøst til Maggie Valley. Mod nord afgrænses bjergkæden af Great Smoky Mountains, og mod syd af Great Balsam Mountains, som den adskilles fra af Balsam Gap. Kæden ligger dels i Haywood County, dels i Jackson County. 

Ud over Waterrock Knob er der fire andre tinder i kæden, der når over 1.800 meter: 

 Mount Lyn Lowry (1.900 m)
 Browning Knob (1.900 m)
 Plott Balsam Mountain (1.856 m)
 Yellow Face (1.830 m).

Blue Ridge Parkway slynger sig på skråningerne af de højeste toppe i kæden mellem passene Balsam Gap og Soco Gap. Det meste af bjergkædens sydlige del ligger i Nantahala National Forest og den nordvestlige del langs Soco Creek ligger inden for grænserne af Qualla, hjemsted for Eastern Band of Cherokee Indians.

Eksterne henvisninger 
 Plot Balsam kort og billeder

North Carolina
Bjerge i USA
Kvalifikation til VM i fodbold 2010, OFC

Kvalifikationen til VM i fodbold 2010, OFC beskriver, hvordan landsholdene i OFC afgjorde, hvem der eventuelt skulle kvalificere sig til VM i fodbold 2010 i Sydafrika. I kvalifikationen spillede holdene om én plads i en interkontinental playoff-match mod det hold, der sluttede som nr. 5 i AFC's kvalifikation. Alle 11 OFC-medlemmer var tilmeldt kvalifikationen, men sidenhen meldte  afbud, så 10 hold havde mulighed for at kvalificere sig til VM.

OFC-kvalifikationen var opdelt i to faser. Første runde blev afviklet som en del af South Pacific Games 2007 i Apia, hvor de tre bedste hold gik videre til anden runde. I anden runde spillede de tre hold fra første runde sammen med  om OFC's plads i interkontinental playoff.

Første runde 

South Pacific Games 2007 blev afviklet i Apia i Samoa i august-september 2007 og havde deltagelse af 10 hold, heraf 9 FIFA-medlemmer. Det sidste hold var , som altså deltog uden mulighed for at gå videre i VM-kvalifikationen. De 10 hold var inddelt i to grupper med fem hold i hver, som spillede alle-mod-alle. De to bedste hold fra hver gruppe gik videre til semifinalerne. De to vindere af semifinalerne samt vinderen af bronzekampen, ,  og  gik videre til anden runde.

Gruppe A

Gruppe B

Semifinaler, bronzekamp og finale

Anden runde 

De tre kvalificerede hold fra første runde spillede sammen med  om én plads i interkontinental playoff-matchen mod nr. 5 fra AFC's kvalifikation. De fire hold spillede alle-mod-alle både ude og hjemme, og New Zealand vandt gruppen med syv points forspring til . Dermed gik newzealænderne videre til playoff-matchen, hvor modstanderen blev .

VM i fodbold 2010
Flughafen München-Riem

Flughafen München-Riem, også benævnt Munich-Riem Airport (IATA: MUC, ICAO: EDDM), var en internationale lufthavn ved området Trudering-Riem, i München, i delstaten Bayern, Tyskland.

Den blev nedlagt i 1992 og afløst af Flughafen München Franz Josef Strauß.

Historie 
Byggeriet af lufthavnen startede i 1936, og få uger efter starten af 2. verdenskrig i 1939 lettede det første fly, der gik til Berlin. Lufthavnen blev regnet som den tids mest moderne i verden. Den erstattede Flugplatz Oberwiesenfeld (nu Olympiapark). 9. april 1945 blev lufthavnen alvorlig beskadiget da De Allierede bombede området.

Efter afslutningen af krigen genopbyggede man lufthavnen fuldstændig, og en DC-3 maskine fra Pan-Am landede 6. april 1948 som det første kommercielle fly. I november 1949 forlængede man landingsbanen til 1900 meter.

6. februar 1958 skete den berømte ulykke i lufthavnen, da et Airspeed Ambassador fly fra British European Airways styrede ned kort efter starten. Af de 44 personer der var om bord på flyet omkom 23, heraf 8 spillere fra den engelske fodboldklub Manchester United.

Air France var det første flyselskab der landede med et jetfly i lufthavnen. Det skete 29. oktober 1958 da et Sud Aviation Caravelle satte landingshjulene ned banen, som netop var blevet udvidet med 700 meter.

Allerede i 1963 begyndte man at kigge sig om efter et andet område, hvor der kunne opføres en helt ny lufthavn. Den nuværende placering i Trudering-Riem var ikke optimal. Man kunne hverken bygge en ny tværgående eller parallel landingsbane, uden at man skulle tvangsflytte mange bebyggelser. Luftfarts myndighederne kunne hverken få politisk eller juridisk medhold.

I 1965 etablerede lufthavnen og Lufthansa i fællesksab en stor hangar til en pris af 10 millioner D-mark. 4 år senere forlængede man hovedlandingsbanen endnu engang, så den fik sin endelig længde på 2804 meter. I 1971 indviede man en ny passagerterminal, og det år passerede antallet af passagerer der benyttede lufthavnen 4 millioner.

Den 31. juli 1982 skete der et terrorangreb i afgangshallen, da en bombe sprang i det område hvor passagerer til Israel ventede. 7 personer blev såret alvorligt, men ingen omkom ved attentatet.

12 millioner passagerer benyttede i 1991 lufthavnen, og kapacitetsgrænsen var nået. Man byggede en midlertidig hal der kunne tage sig af charter- og ferietrafikken, for at aflaste den oprindelige terminal.

Natten imellem 16. og 17. maj 1992 overflyttede man flykoder og alle aktiviteter til den nye Flughafen München Franz Josef Strauß, og Flughafen München-Riem lukkede permanent.

Referencer

Eksterne henvisninger 

Mynchen-Riem
Etableret i 1939
Ophørt i 1992
Mynchen-Riem, Flughafen
Båndsav

Båndsav blev opfundet i begyndelsen af 19. århundrede af englænderen William Newberry, han patenterede den i 1809. Båndsav består af et alm., langt savblad, hvis ender er sammenloddede med slaglod, og som lægges over to skiver, af hvilke den nederste sidder på en akse, der trækkes fra værkstedets akselledning eller af en elektromotor; den øverste tages med af båndsavbladet.

Skiverne er på banerne belagte med gummi- eller læder, den øverste bør være så let som muligt for at forebygge brud på bladet; dette kan spændes ved, at den øverste skive er bevægelig op og ned ved hjælp af skrue og styres ved bakker af træ, de såkaldte "pakninger". Arbejdsstykket lægges på et bord, gennem hvilket den nedløbende part af bladet går. Bordet kan være forsynet med apparater til parallelskæring og rundskæring; endelig kan det have fremtræksapparat, som trækker arbejdsstykket frem, f.eks. ved gennemskæring af brædder.

Da snitbredden er forholdsvis ringe, medfører saven kun ringe trætab. Bladets bredde er 3–25 mm, dog haves store save til skæring af blokke med blade på 100 mm. Hastigheden er fra 1500–3000 m i minuttet. Skiverne er fra 0,6-1,5 m i diameter, undtagelsesvis større. På båndsav kan udrettes alt skærearbejde af træ, både på langs og på tværs, både efter rette og krumme linjer, kun ikke efter lukkede kurver. den er udviklet til en høj grad af fuldkommenhed, således i Danmark af J.B. Bruun & Søn, Nykjøbing F. Ulempen, at et blad springer, hvad der kan medføre fare for arbejdernes liv og lemmer, når ikke skiverne er beskyttede med skærme, bliver sjældnere, når gode blade bruges, og de files og udlægges systematisk.

I der findes båndsave til at arbejde i jern og stål. Dens gang er da betydelig langsommere; bladet, som skærer sig fri ved at have slip bagud, smøres med vand for at afkøles.

Reference 

.

Savende værktøj
Kvalifikation til VM i fodbold 2010, AFC

Kvalifikation til VM i fodbold 2010, AFC omfatter kvalifikationen af hold fra AFC til VM i fodbold 2010 i Sydafrika. Der blev der spillet om fire pladser direkte i slutrunden samt én ekstra mulighed i form af en interkontinental playoff-match mod vinderen af Oceaniens kvalifikationsturnering. 43 ud af AFC's 46 medlemslande deltog i kvalifikationen, kun Laos, Brunei og Filippinerne var ikke tilmeldt. For første gang var Østtimor med i en kvalifikationsturnering, og Australien deltog for første gang i AFC's kvalifikationsturnering efter at have skiftet fra OFC.

Turneringen foregik over fire runder.

Seeding 
Den første seedingen seedet alle de 43 deltagernationer i tre potter. De fem bedste hold er blevet topseedet, og er direkte kvalificeret til Runde 3. Holdene fra 6.-24. bliver sat op imod holdene fra 24-43. plads.

Første runde 

Som udgangspunktet havde  trukket  og  , men både Guam og Bhutan træk sig fra kvalifikationen, hvilket betød at Indonesien var direkte kvalificeret til anden runde og Kuwait til tredje runde.

Anden runde 
Kampene blev spillet mellom 9. november og 18. november 2007.

Fjerde runde 
Den afgørende runde i kvalifikationen omfattede ti hold, der blev opdelt i to grupper, hvor holdene i hver gruppe spillede alle mod alle (ude og hjemme). De to bedst placerede hold i hver gruppe kvalificerede sig direkte til VM-slutrunden, mens de to treere skulle mødes i en playoff-match om den sidste mulighed for deltagelse.

Gruppe 1

Gruppe 2

Playoff 

Dermed skulle Bahrain og Saudi-Arabien mødes i en playoff-match om retten til i en interkontinental playoff-match at møde vinderen af Oceaniens repræsentant, som var New Zealand, om en plads i VM-slutrunden.

Kampene mellem Bahrain og Saudi-Arabien blev spillet 5. og 9. september i henholdsvis Bahrain og Saudi-Arabien. Resultaterne blev 0-0 og 2-2, og vinderen blev derfor fundet på reglen om udebanemål, hvorved Bahrain kvalificerede sig til kampen mod New Zealand.

Noter 

VM i fodbold 2010
Sabbat (band)

Sabbat er et japansk black/thrash metal-band stiftet i 1984. Det var et af meget få asiatiske bands under den første bølge af black metal. De har udgivet exceptionelt mange livealbum.

Eksterne henvisninger 
 Officiel hjemmeside
 
 BNR Metal Pages – Sabbat 

Metalgrupper fra Japan
Black metal-grupper
Thrash metal-grupper
Musikgrupper fra 1984
Discovery, Inc.

Discovery, Inc. (forkortet DI) er et amerikansk mediaforetagende, som ejes af Liberty Media Corporation, Cox Communications og Advance/Newhouse Communications. Hovedkontoret ligger i Silver Spring. Selskabet driver tv- og radiokanaler over hele verden.

Blandt virksomhedens tv-kanaler er: Animal Planet, Discovery Channel, Discovery World, Discovery Science, Discovery Travel & Living, TLC, Discovery Health, Discovery Times, Discovery Kids, BBC America, FitTV, People+Arts, Military Channel, Science Channel, Discovery Home, Discovery Travel & Adventure, Discovery Wings, Travel Channel, Discovery Real Time, Discovery Home & Health, Discovery H&L.

Foruden den centrale virksomhed i USA og Canada, har man fire øvrige regioner, det som DCI kalder "International Networks". Disse regioner er Discovery Networks Europe i Europa, Afrika og Mellemøsten; Discovery Networks Asia i Asien; Discovery Networks Latin America/Ibiria i Latinamerika og på den Ibiriske halvø, samt Discovery Networks India i Indien.

Den 14. december blev det offentliggjort at selskabet købte de dele af SBS Broadcasting, som ProSiebenSat.1 Media overtog i 2007. Prisen var oplyst til 1,3 mia. EUR.

Kilder

Eksterne henvisninger 
 Official hjemmeside
Kvalifikation til VM i fodbold 2010, CONCACAF

Kvalifikation til VM i fodbold 2010, CONCACAF omfatter kvalifikationen af hold fra CONCACAF (Nord- og Mellemamerika samt Caribien) til slutrunden om VM i fodbold 2010. Fra CONCACAF kvalificerede tre hold sig direkte til VM-slutrunden og derudover fik yderligere ét hold endnu en chance, idet det skulle spille en interkontinental playoff-match mod et hold fra CONMEBOL (Sydamerika) om en plads ved slutrunden.

Alle CONCACAF's 35 medlemslande deltog i kvalifikationsturneringen, der forløb over fire runder.

Seedning 
Inden lodtrækningen til kvalifikationen var der foretaget en seedning af deltagerne i seks lag.

Første runde 
De 22 hold, der var seedet 14-35, deltog i første runde. Hvert af holdene fra seedningslag E mødte et hold fra seedningslag F i to kampe (ude og hjemme), og den samlede vinder fra hver af disse møder fortsatte til anden runde. Kampene 

Noter til tabellen:
 Spillet i Guatemala
 Begge kampe blev spillet på Bahamas
 Kun én kamp, da der ikke var tilstrækkeligt gode stadions
 Spillet som én kamp på Trinidad & Tobago, da ingen af holde havde tilstrækkeligt gode stadions
 Spillet i USA

Anden runde

Tredje runde

Fjerde runde 

I fjerde runde spillede de seks kvalificerede hold fra tredje runde i et gruppespil, hvor de tre øverstplacerede hold kvalificerede sig direkte til VM-slutrunden (markeret med grøn), mens nummer fire (markeret med orange) gik videre til interkontinental playoff-kampe mod nr. 5 fra CONMEBOL's gruppespil.

VM i fodbold 2010